Publication: Magyar Közlöny
Issue: MK-2000-112 (Year: 2000, Number: 112)
Era: 1990-2004
Section: Az Állami Számvevőszék elnöke — a Magyar Köztársaság kitüntetéseiről szóló 2000. évi XI. törvénnyel módosított 1991. évi XXXI. törvény 7. §-ának (1) bekezdésében
Paragraph Index: 944

59. Cikk Ha a megszállott területnek vagy egy részének népessége nincs kellően ellátva élelemmel, a megszálló Hatalom tartozik engedélyezni a lakosság érdekében indított segélyakciókat, és tartozik azokat minden rendelkezésére álló eszközzel segíteni. Ilyen akciókat akár az államok, akár pártatlan emberbaráti szervezetek, amilyen a Vöröskereszt Nemzetközi Bizottsága, indíthatnak, és azok különösen élelmiszereket, gyógyszereket és ruházati Cikkeket tartalmazó küldeményekből állhatnak. Valamennyi Szerződő Állam tartozik engedélyezni e küldemények szabad átszállítását és biztosítani védelmüket. Az a Hatalom azonban, amely az összeütközésben résztvevő ellenfél által megszállott területnek szánt küldemények átszállítását engedélyezi, jogosult a küldeményeket ellenőrizni, azok átszállítását meghatározott időre és útvonalakra korlátozni, illetve a Védőhatalomtól kielégítő biztosítékot szerezni arra vonatkozólag, hogy e küldemények rendeltetése a szükséget szenvedő lakosság megsegítése, és azok nem használhatók fel a megszálló Hatalom érdekében.

Source: https://magyarkozlony.hu/hivatalos-lapok/c4e4386d9e9718b18f29a6814654e01379a6c889/dokumentumok/bad043d0c0ec33f1274d749ebe4a93e9d24f5456/letoltes